Serien handlet om NRKs historie de siste 75 år og besto av en rekke eldre klipp fra kanalens arkiv satt inn i en temaaktuell rekkefølge. Serien tok for seg et bestemt tema i hver episode og startet med «Historiske øyeblikk» som tok for seg de store, nasjonale begivenheter som NRK hadde dekket, fra kongelige bryllup og begravelser til olympiske leker og åpningen av den nye operaen. Episode to het «Avgjørende øyeblikk» og tok for seg kanalens nyhetsdekning. De videre episodene tok for seg Barne-TV, Drama, Underholdningen, Kontroversielle øyeblikk, Kulturelle øyeblikk og slutt Lokale øyeblikk.